  Анжелика Тихонова корреспондент 13-тӥ гудырикошконлы Удмуртиын коронавирус инфекциен черлан 212 выль учыръёсты пусйизы. Висьыны усемъёс пӧлын 26 пиналъёс но 65 арессэс ортчем 27 арлыдоос. Со сярысь элькунысь оперативной штаб ивортӥзы. Диагноззы Ижкарын 96 улӥсьёслэн зэмаз, Воткаын – 24, Балезино ёросын – 17, Шаркан ёросын – 13, Глаз ёросын – 11, Кез ёросын – сизьым, Ува, Вотка ёросъёсын, Можгаын – быдэн куать, Глазкарын – вить, Каракулино ёросын – ньыль, Грак, Дэри, Сарапул, Сьӧлта ёросъёсын – куинь, Алнаш ёросын – кык, Пичи Пурга, Сюмси, Якшур-Бӧдья ёросъёсын – быдэн одӥг. 125 адями висёнэз вормиз. 13 мурт кулӥз. Кышномуртъёслы 39, 58, 70, 71, 85, 87, 88, 93 арес вал, воргоронъёслы – 46, 52, 53, 69, 81 арес Туннэ нуналлы Удмуртиын коронавирусэн 42 сюрс 590 черлан учыр лабораториосын зэматэмын. 34 сюрс 736 адями йӧназ. 1 сюрс 335 мурт улонысь кошкиз. Али 300-эзлэн висисьёслэн тазалыксы секыт. Берло нуналскын элькунын коронавирус инфекцилы 8 сюрс 145 эскеронъёс ортчытӥзы. 13-тӥ гудырикошконлы Удмуртиын 318 сюрс 626 адями коронавируслэсь прививка пуктӥз, со пӧлысь 276 сюрс 858-эз кыкетӥ люкетсэ басьтӥзы.4 сюрс 854 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  